এ ধরনের ছবি ও কার্টুন প্রকাশ ও প্রচার করা নিঃসন্দেহে উসকানিমূলক সন্ত্রাসী কাজ। এমন কাজ তারা হরদম করেই যাচ্ছে। আগেও ইহুদি ও খ্রিষ্টান কার্টুনিস্টরা মহানবীকে ব্যঙ্গ করে কার্টুন আঁকত। আর এতে মুসলমানেরা ক্ষুব্ধ হতো। কিছু অঘটন ঘটে যেত। সেটাই কাজে লাগাত ক্রুসেডাররা। ধর্মীয় উত্তেজনা সৃষ্টির কারণে শুধু মুসলমানেরাই ক্ষুব্ধ হয় না, প্যারিসের সিনেমা হলে যখন যিশুখ্রিষ্টের এক নারীর প্রেমে পড়া কাহিনী বানিয়ে ছবি দেখানো হচ্ছিল, তখন ওই প্রেক্ষাগৃহটি পুড়িয়ে দেয়া হয়েছিল। এ ঘটনায় এক দর্শক নিহতও হয়েছিলেন। সেই হামলাকারী ছিল একজন খ্রিষ্টান। তাদের নবীর অবমাননা কিন্তু তারাও বরদাশত করেনি। মুসলমানেরা কি ইহুদি-খ্রিষ্টানদের নবীকে নিয়ে বিদ্রƒপ করে? না। বরং হজরত মুসা ও ঈসা আ:-কে নিজেদের নবী মনে করাকে ঈমানের অংশ ভাবে। মুসলমানেরা যিশুখ্রিষ্ট অর্থাৎ হজরত ঈসা আ: ও হজরত মুসা আ:-কে অত্যন্ত শ্রদ্ধা করে, এটা করে ঈমানের তাগিদে, তাদেরও নবী হিসেবে মানে কুরআনের নির্দেশনা মানার জন্যই। মহানবীর অনুসরণের জন্যই। এ মানার মধ্যে কোনো খাদ নেই, কারণ এটি ইসলামের বিশ্বাসেরই অংশ। এখন হিন্দু, বৌদ্ধ, খ্রিষ্টান ও ইহুদিরা ভাবে মুসলিমদের সহজেই উত্তেজিত করা যায়। ভারতে দাঙ্গা ও মিয়ানমারে হত্যা-উৎসব তার প্রমাণ।